
  R E P U B L I K A   H R V A T S K A
KNJIŽNICA I ČITAONICA POPOVAČA
     TRG GROFOVA ERDÖDYJA 7,
                  POPOVAČA

Na temelju članka 15. stavka 2. Zakona o javnoj nabavi (“Narodne novine” broj 120/16, 114/22 i 48/26) i članka 23. Statuta Knjižnice i čitaonice Popovača, ravnateljica Knjižnice i čitaonice Popovača donosi


P R A V I L N I K
O PROVEDBI POSTUPAKA JEDNOSTAVNE NABAVE


I. 	OPĆE ODREDBE

Članak 1.

Ovim Pravilnikom o provedbi postupaka jednostavne nabave (u daljnjem tekstu: Pravilnik) uređuju se pravila, uvjeti i način postupanja Knjižnice i čitaonice Popovača (u daljnjem tekstu: Naručitelj) u provedbi postupaka jednostavne nabave robe, radova i usluga te način komunikacije s gospodarskim subjektima, osiguravanje pravne zaštite putem prigovora i čuvanje dokumentacije o provedenim postupcima.

Članak 2.

Jednostavna nabava je nabava robe i usluga procijenjene vrijednosti manje od 50.000,00 eura, odnosno nabava radova procijenjene vrijednosti manje od 100.000,00 eura (u daljnjem tekstu: jednostavna nabava), za koju, sukladno odredbi članka 12. stavka 1. Zakona o javnoj nabavi (“Narodne novine” broj 120/16, 114/22 i 48/26) nije propisana obveza provedbe postupka javne nabave.

Procijenjena vrijednost jednostavne nabave je vrijednost nabave bez PDV-a.

Članak 3.

Svrha ovoga Pravilnika je osigurati učinkovito, transparentno i ekonomično trošenje sredstava naručitelja, poticanje tržišnog natjecanja među gospodarskim subjektima te dosljednu primjenu načela javne nabave i sprječavanje sukoba interesa u postupcima jednostavne nabave.

Članak 4.

Odredbe ovoga Pravilnika ne primjenjuju se na nabave koje su izuzete od primjene Zakona o javnoj nabavi (u daljnjem tekstu: Zakon) sukladno odredbama toga Zakona.
Odredbe ovoga Pravilnika ne primjenjuju se na:
· plaćanja koja se izvršavaju temeljem već sklopljenih ugovora, sporazuma ili zakonskih obveza naručitelja, a koja se odnose osobito na zakupnine, komunalne usluge, obvezne članarine te druga slična plaćanja koja proizlaze iz već preuzetih ugovornih ili zakonskih obveza naručitelja,

· plaćanje kotizacija za sudjelovanje na stručnim skupovima, konferencijama, seminarima i drugim stručnim događanjima, troškove službenih putovanja, uključujući troškove smještaja, prijevoza i dnevnice, koji se podmiruju sukladno posebnim propisima, pretplate na stručnu literaturu, baze podataka, časopise i elektroničke publikacije, ako se nabavljaju izravno od izdavača ili ovlaštenog distributera, nabavu roba, usluga ili radova od pravnih osoba nad kojima naručitelj ostvaruje kontrolu u skladu s odredbama Zakona.
U slučajevima iz stavka 2. ovoga članka Naručitelj je dužan osigurati da se sredstva koriste svrsishodno i ekonomično, uz odgovarajuće dokumentiranje razloga izuzeća.


Članak 5.

U provedbi postupaka jednostavne nabave za nabavu robe, usluga i radova te projektnih natječaja osim odredbi ovoga Pravilnika, obvezno se primjenjuju i drugi važeći zakonski i podzakonski propisi te interni akti Naručitelja koji se odnose na pojedini predmet nabave u smislu posebnih zakona, uz osobito poštivanje načela javne nabave.

Članak 6.

U smislu ovoga Pravilnika pojedini pojmovi imaju slijedeće značenje:
· EOJN RH – Elektronički oglasnik javne nabave Republike Hrvatske,
· modul jednostavne nabave – modul EOJN RH putem kojega se provode postupci jednostavne nabave,
· opći akt – ovaj Pravilnik kao opći akt naručitelja u smislu članka 15. stavka 2. Zakona,
· ovlaštene osobe naručitelja – osobe koje provode postupak jednostavne nabave i koje, kada je to propisano Zakonom i pravilnikom kojim se uređuje izobrazba u području javne nabave, posjeduju važeći certifikat iz područja javne nabave,
· zahtjev za pokretanje nabave – zahtjev iz članka 16. ovoga Pravilnika kojim upravno tijelo inicira pokretanje postupka.

II. 	NAČELA JAVNE NABAVE

Članak 7.

U provedbi postupaka jednostavne nabave Naručitelj je obvezan primjenjivati odredbe ovoga Pravilnika poštujući načela javne nabave iz Zakona o javnoj nabavi (u daljnjem tekstu: Zakona), a osobito načela tržišnog natjecanja, jednakog tretmana, zabrane diskriminacije, načela uzajamnog priznavanja, razmjernosti i transparentnosti.
Naručitelj je obvezan primjenjivati odredbe ovoga Pravilnika na način koji omogućava učinkovitu nabavu te ekonomično, zakonito, namjensko i svrhovito trošenje proračunskih sredstava (neovisno o izvoru sredstava).
Jednostavna nabava ne smije biti osmišljena s namjerom izbjegavanja primjene ZJN 2016 ili izbjegavanja primjene ovoga Pravilnika ili s namjerom da se određenim gospodarskim subjektima neopravdano da prednost ili ih se stavi u nepovoljan položaj.


III.	SPRJEČAVANJE, PREPOZNAVANJE I UKLANJANJE SUKOBA INTERESA

Članak 8.

Na sve postupke jednostavne nabave koji se provode na temelju ovoga Pravilnika na odgovarajući način primjenjuju se odredbe članaka 75. do 83. Zakona kojima se uređuju sprječavanje, prepoznavanje i uklanjanje sukoba interesa.
Predstavnici naručitelja iz članka 76. stavka 2. Zakona, kao i ovlaštene osobe naručitelja koje sudjeluju u pripremi i provedbi postupka jednostavne nabave, dužni su potpisati izjavu o postojanju ili nepostojanju sukoba interesa s gospodarskim subjektima u smislu članaka 76. i 77. Zakona.
U slučaju saznanja o postojanju sukoba interesa, predstavnik naručitelja odnosno ovlaštena osoba naručitelja obvezna je odmah, a najkasnije dan nakon saznanja, izuzeti se iz provedbe postupka i o tome obavijestiti čelnika naručitelja, koji postupa sukladno članku 81. Zakona.
Naručitelj vodi i ažurira popis gospodarskih subjekata s kojima je predstavnik naručitelja u sukobu interesa te isti objavljuje na internetskim stranicama naručitelja sukladno članku 80. Zakona.

IV.	ODGOVORNE OSOBE I NADLEŽNOST ZA PROVEDBU JEDNOSTAVNE NABAVE

Članak 9.

Odgovorna osoba za uspostavu i zakonitost sustava jednostavne nabave, za planiranje nabave te za organizaciju provođenja postupka nabave, uspostavu kontrole izvršenja sklopljenih ugovora Knjižnice i čitaonice Popovača je ravnateljica.



V. POSTUPCI JEDNOSTAVNE NABAVE

Članak 10.

Postupci jednostavne nabave i njihova provedba razlikuju se s obzirom na procijenjenu vrijednost jednostavne nabave kako slijedi:
1. postupci nabave čija je procijenjena vrijednost manje od 5.000,00 eura - postupci izravnog ugovaranja,

2. postupci nabave čija je procijenjena vrijednost jednaka ili veća od 5.000,00 eura, a manja ili jednaka 15.000,00 eura - postupci nabave s pozivom odabranim gospodarskim subjektima,

3. postupci nabave čija je procijenjena vrijednost veće od 15.000,00 eura, a manja ili jednaka 25.000,00 eura za nabavu robe i usluga, odnosno manje ili jednake 45.000,00 eura za nabavu radova - postupci nabave u modulu EOJN RH s pozivom odabranim gospodarskim subjektima,

4. postupci nabave čija je procijenjena vrijednost veća od 25.000,00 eura i manja od 50.000,00 eura za nabavu robe i usluga, odnosno veće od 45.000,00 eura i manje od 100.000,00 eura za nabavu radova - postupci nabave u modulu EOJN RH s obveznom javnom objavom.


1. Postupci procijenjene vrijednosti manje od 5.000,00 eura

Članak 11.

Postupak jednostavne nabave procijenjene vrijednost manje od 5.000,00 eura provodi se izdavanjem narudžbenice, odnosno sklapanjem ugovora s jednim gospodarskim subjektom po vlastitom izboru na temelju jedne dostavljene ponude ili se vrši izravno plaćanje faktura, u skladu s procedurama određenim propisima iz područja financija.

Narudžbenicu izdaje i potpisuje odgovorna osoba Naručitelja (ravnateljica).

Narudžbenica sadrži podatke o: tijelu koje izdaje narudžbenicu, vrsti roba/radova/usluga koje se nabavljaju uz detaljnu specifikaciju jedinica mjere, količina, jediničnih i ukupnih cijena, te gospodarskom subjektu.

Naručitelj je obvezan voditi evidenciju o izdanim narudžbenicama za nabavu roba, radova i usluga procijenjene vrijednosti manje od 5.000,00 eura.

Ugovor sadrži podatke o ugovornim stranama koje sklapaju ugovor, mjestu sklapanja ugovora, predmetu ugovora, cijeni i ostalim bitnim sastojcima ugovora sukladno Zakonu o obveznim odnosima.

Ugovor potpisuje ravnateljica.



2. Postupci procijenjene vrijednosti od 5.000,00 do 15.000,00 eura

Članak 12.

Postupak jednostavne nabave procijenjene vrijednosti jednake ili veće od 5.000,00 eura, a manje ili jednake 15.000,00 eura, započinje slanjem poziva za dostavu ponude na adresu jednom ili više gospodarskih subjekata (najmanje tri gospodarska subjekta), za koje postoje saznanja da obavljaju djelatnost vezanu za predmet nabave, na dokaziv način (elektroničkom poštom, putem ovlaštenog pružatelja poštanskih usluga ili neposrednom dostavom, potvrda primitka e-mail-a i dr.).
Iznimno od stavka 1. ovog članka, može se zatražiti jedna ponuda u slučaju iz članka 21. ovog Pravilnika.

Ponude se zaprimaju, otvaraju, pregledavaju i ocjenjuju sukladno članku 15. ovoga Pravilnika.
Rok za dostavu ponuda mora biti primjeren predmetu nabave i ne smije biti kraći od 5 dana niti duži od 10 dana od dostavljenog Poziva na dostavu ponude.

Za odabir ponude dovoljna je jedna (1) pristigla ponuda koja udovoljava svim traženim uvjetima naručitelja.

Jednostavna nabava procijenjene vrijednosti jednake ili veće od 5.000,00 eura, a manje ili jednake 15.000,00 eura, provodi se zaključivanjem Ugovora s odabranim gospodarskim subjektom.

Ugovor potpisuje ravnateljica.


3. Postupci procijenjene vrijednosti veće od 15.000,00 eura

Članak 13.

Postupak jednostavne nabave čija je procijenjena vrijednost veća od 15.000,00 eura Naručitelj je sukladno Zakonu obvezan provesti putem modula jednostavne nabave u EOJN RH.

Članak 14.

U postupcima jednostavne nabave čija je procijenjena vrijednost veća od 15.000,00 eura, a manja ili jednaka 25.000,00 eura za robe i usluge, odnosno manja ili jednaka 45.000,00 eura za radove, Naručitelj poziv za dostavu ponuda upućuje jednom ili više gospodarskih subjekata, za koje postoje saznanja da obavljaju djelatnost vezanu za predmet nabave, putem modula jednostavne nabave u EOJN RH, bez obveze javne objave. 
Naručitelj uvijek može odlučiti provesti postupak putem javne objave poziva u modulu jednostavne nabave u EOJN RH.



Članak 15.

Za nabavu robe i usluga čija je procijenjena vrijednost veća od 25.000,00 eura, te za nabavu radova čija je procijenjena vrijednost veća od 45.000,00 eura, Naručitelj je obvezan sukladno Zakonu provesti postupak jednostavne nabave u modulu jednostavne nabave EOJN RH putem javne objave.
Istovremeno naručitelj može uputiti dodatni poziv pojedinom gospodarskom subjektu za sudjelovanje u postupku.
Iznimno od stavka 1. ovoga članka, Naručitelj nije obvezan provesti postupak jednostavne nabave putem javne objave u modulu jednostavne nabave, već poziv za dostavu ponuda upućuje sukladno članku 14. ovoga Pravilnika:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni,
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe,
2. ako iz tehničkih razloga predmet nabave može isporučiti samo određeni gospodarski subjekt, ili
3. ako je to nužno radi zaštite isključivih prava, uključujući prava intelektualnog vlasništva,
c) ako postoji iznimna žurnost uzrokovana događajima koje naručitelj nije mogao
            predvidjeti niti na njih utjecati.

Razlozi za primjenu iznimke iz stavka 3. ovoga članka navode se i obrazlažu u objavi u modulu jednostavne nabave EOJN RH.


VI.	POKRETANJE I PROVEDBA POSTUPAKA JEDNOSTAVNE NABAVE


Članak 16.

Postupak jednostavne nabave pokreće se dostavom Zahtjeva za pokretanje postupka jednostavne nabave kojeg ravnateljica upućuje gradonačelniku na suglasnost.
Obrazac Zahtjeva za pokretanje postupka jednostavne nabave sastavni je dio ovog Pravilnika  (Obrazac 1).

Ravnateljica temeljem Zahtjeva za pokretanje postupka jednostavne nabave donosi Odluku o početku postupka jednostavne nabave koja sadrži podatke o naručitelju, predmetu nabave, procijenjenoj vrijednosti nabave, o osobama koje provode postupak (ovlašteni predstavnici naručitelja) te ostale bitne podatke.

Obrazac Odluke o početku postupka jednostavne nabave sastavni je dio ovog Pravilnika (Obrazac 2).

Članak 17.

Ravnateljica provjerava da li su za predmetnu nabavu osigurana sredstva na proračunskoj poziciji prema Planu nabave.

Ukoliko predmet nabave nije planiran u Planu nabave za tekuću kalendarsku godinu, ravnateljica donosi plan izmjene/dopune Plana nabave.
Postupke jednostavne nabave priprema i provodi stručno povjerenstvo (u daljnjem tekstu Povjerenstvo) koje je zaduženo za zakonito i svrhovito provođenje postupka nabave.

Zadaci stručnog povjerenstva su:
· priprema i provedba postupka nabave (utvrđivanje uvjeta vezanih uz predmet nabave, potrebnog sadržaja poziva, tehničkih specifikacija, ponudbenog troškovnika te ostalih uvjeta), otvaranje ponuda, pregled i ocjena ponuda, izrada prijedloga Odluke o odabiru najpovoljnije ponude / Odluke o poništenju postupka

Odluku o imenovanju stručnog povjerenstava donosi ravnateljica te određuje njihove obveze i ovlasti u postupcima jednostavne nabave.

Sručno povjerenstvo sastoji se od najmanje tri člana, od kojih jedan mora imati važeći certifikat iz područja javne nabave.

U slučaju potrebe, ravnateljica može u Povjerenstvo imenovati i vanjske članove.

Članovi stručnog povjerenstava za svoj rad odgovaraju ravnateljici.


VII. 	DOKUMENTACIJA U POSTUPKU JEDNOSTAVNE NABAVE

Članak 18.


Postupak jednostavne nabave započinje danom slanja poziva na dostavu ponude jednom ili više gospodarski subjekata na dokaziv način, odnosno za postupke iz članka 14. i 15. ovog Pravilnika objavom u modulu jednostavne nabave EOJN RH.

Poziv za dostavu ponuda mora biti jasan, razumljiv i nedvojben te izrađen da sadrži sve bitne uvjete nabave i uvjete za izvršenje ugovora, te podatke o naručitelju, opis predmeta nabave, procijenjenu vrijednost nabave, tehničke specifikacije, troškovnik, kriterij za odabir ponude, uvjete i zahtjeve koje ponuditelji trebaju ispuniti (ako se traži), upute za dostavu ponude, rok za dostavu ponude i način dostavljanja ponuda, kontakt osobu, broj telefona i adresu elektroničke pošte.

Stručno povjerenstvo može prilagođavati Poziv za dostavu ponuda u pojedinom postupku nabave, ovisno o prirodi predmeta nabave, te ga nadopuniti projektnim zadacima, nacrtima, projektnom dokumentacijom, crtežima, modelima, uzorcima i slično, u cilju točnijeg određivanja predmeta nabave i zaprimanja što kvalitetnijih ponuda.
Stručno povjerenstvo u Pozivu za dostavu ponuda može odrediti osnove za isključenje i uvjete sposobnosti gospodarskih subjekata te tražiti jamstva, ovisno o složenosti predmeta nabave i procijenjenoj vrijednosti, primjenjujući na odgovarajući način odredbe Zakona o javnoj nabavi.

Troškovnik koji izrađuje naručitelj u pozivu na dostavu ponude sastoji se od jedne ili više stavki. Ponuditelji su obvezni ispuniti sve stavke troškovnika.

Uz Poziv za dostavu ponuda u pravilu će se svim pozvanim gospodarskim subjektima dostaviti obrazac ponudbenog lista i troškovnika.
Obrazac Poziva za dostavu ponuda i Troškovnika sastavni je dio ovog Pravilnika  
     (Obrazac 3 i Obrazac 3a).

Obrazac Ponudbenog lista sastavni je dio ovog Pravilnika (Obrazac 4).



Članak 19.

Obvezni dokazi sposobnosti gospodarskih subjekata:

1. Isprava o upisu u poslovni, sudski (trgovački) strukovni, obrtni ili dr. registar Ispravom se dokazuje da ponuditelj ima registriranu djelatnost u svezi s predmetom nabave. Izdavatelj: Trgovački sud, Obrtni ili drugi strukovni registar
Isprava ne smije biti starija od 3 mjeseca računajući od dana zaprimanja poziva na dostavu ponude.

2. Isprava na temelju koje ponuditelj dokazuje da ima ovlaštenje za obavljanje tražene djelatnosti ili isprava kojom se dokazuje članstvo u određenoj organizaciji, ako je to prema posebnim propisima bitno za izvršenje predmeta nabave.

3. Dokument izdan od bankarskih ili drugih financijskih institucija kojima se dokazuje solventnost gospodarskog subjekta – BON1 i BON 2 ili SOL2 – (financijski izvještaj iz kojeg treba biti vidljivo da je gospodarski subjekt solventan u proteklih 30 dana)
Isprava ne smije biti starija od 30 dana računajući od dana zaprimanja poziva na dostavu ponude.

4. Potvrda porezne uprave o stanju duga za obveze plaćanja dospjelih poreznih obveza i obveza za mirovinsko i zdravstveno osiguranje.
Isprava ne smije biti starija od 30 dana računajući od dana zaprimanja poziva na dostavu ponude.

Članak 20.

Naručitelj u postupku jednostavne nabave može od gospodarskih subjekata tražiti slijedeće vrste jamstva:
1. jamstvo za uredno ispunjenje ugovora za slučaj povrede ugovornih obveza,
2. jamstvo za otklanjanje nedostataka u jamstvenom roku za slučaj da ponuditelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete,
3. jamstvo o osiguranju za pokriće odgovornosti iz djelatnosti

Za sva navedena jamstva gospodarski subjekt dužan je dostaviti bjanko zadužnicu u iznosu od 10% ugovorene vrijednosti nabave sa PDV-om, odnosno policu osiguranja za pokriće odgovornosti iz djelatnosti.

Ako istekne rok valjanosti jamstva, naručitelj mora tražiti njihovo produženje. U tu svrhu ponuditelju se daje primjeren rok.

Naručitelj je obvezan vratiti ponuditeljima jamstvo koje je primio, neposredno nakon isteka jamstvenih rokova.








VIII. 	KOMUNIKACIJA U POSTUPKU JEDNOSTAVNE NABAVE

Članak 21.

Komunikacija i razmjena informacija između Naručitelja i gospodarskih subjekata razlikuje se s obzirom na propisana razgraničenja prema procijenjenoj vrijednosti u postupcima jednostavne nabave.

U postupcima jednostavne nabave iz članka 12. ovoga Pravilnika, između Stručnog povjerenstva i gospodarskih subjekata komunikacija se može obavljati elektroničkim sredstvima komunikacije i posredno poštanskom pošiljkom, elektroničkom poštom, telefonom ili kombinacijom navedenih sredstava komunikacije, koja se odabiru ovisno o svakom pojedinom predmetu nabave.

U postupcima jednostavne nabave iz članka 14. i 15. ovoga Pravilnika, komunikacija između Stručnog povjerenstva i gospodarskih subjekata obavlja se elektroničkim sredstvima komunikacije putem EOJN RH, osim ako to zbog tehničkih razloga nije moguće.

U roku za dostavu ponuda gospodarski subjekti mogu zatražiti objašnjenja ili izmjene vezane uz poziv za dostavu ponuda.

Odgovor na zatražena objašnjenja ili izmjene vezane uz poziv za dostavu ponuda Tijelo nabave može dostaviti izravno gospodarskim subjektima pozvanim na dostavu ponude, bez navođenja podataka o podnositelju zahtjeva, odnosno za postupke iz članka 14. i 15. ovoga Pravilnika objavom u modulu jednostavne nabave EOJN RH.


IX.	IZUZEĆA OD PRIMJENE POSTUPKA

Članak 22.

Iznimno, ovisno o prirodi predmeta nabave i razini tržišnog natjecanja, Poziv na dostavu ponuda može se uputiti najmanje jednom (1) gospodarskom subjektu u slijedećim slučajevima:
· kada zbog tehničkih ili umjetničkih razloga ili razloga povezanih sa zaštitom isključivih prava, uključujući prava intelektualnog vlasništva, ugovor može izvršiti samo određeni gospodarski subjekt,

· za nabavu usluga ili projektnih natječaja čiji se odabir predlaže zbog specijalističkih stručnih znanja, informatičkih rješenja i posebnih okolnosti (konzultantske usluge, specijalističke usluge informatičkih rješenja, projektantske usluge i sl.),

· za nabavu javnobilježničkih usluga, odvjetničkih usluga, zajmova, kredita, zdravstvenih usluga, socijalnih usluga, usluga obrazovanja, konzervatorskih usluga, usluga vještaka, hotelskih i restoranskih usluga, usluga cateringa, konzultantskih usluga, programskog materijala za audiovizualne medijske usluge,

· nabave robe zbog posebnih okolnosti ili po posebnim uvjetima,

· kada nije dostavljena nijedna ponuda, a postupak jednostavne nabave se ponavlja,

· kada je to potrebno zbog obavljanja usluga ili radova na dovršenju započetih, a povezanih funkcionalnih ili prostornih cjelina,

· za dodatne radove čija ukupna vrijednost ne smije preći 30% vrijednosti osnovnog ugovora, koji nisu bili uključeni u početni projekt niti u osnovni ugovor, ali su zbog nepredviđenih okolnosti postali nužni za izvođenje radova opisanih u njima, pod uvjetom da se ugovor sklopi s gospodarskim subjektom koji izvršava ugovor,

· za dodatne usluge čija ukupna vrijednost ne smije prijeći 30% vrijednosti osnovnog ugovora, koji nisu bili uključeni u početni projekt niti u osnovni ugovor, ali su zbog nepredviđenih okolnosti postali nužni za pružanje usluga opisanih u njima, pod uvjetom da se ugovor sklopi s gospodarskim subjektom koji izvršava ugovor, 

· za dodatne isporuke robe od dobavljača iz osnovnog ugovora ako bi promjena dobavljača obvezala javnog naručitelja da nabavi robu koja ima drugačije tehničke značajke što bi rezultiralo neusklađenošću ili nerazmjernim tehničkim poteškoćama u radu i održavanju,

· žurne nabave, uzrokovane događajima koji se nisu mogli predvidjeti,

· ostalim opravdanim slučajevima po Odluci Naručitelja.


X.	KRITERIJ ZA ODABIR PONUDE U POSTUPKU JEDNOSTAVNE NABAVE

Članak 23.

Kriterij za odabir ponude može biti najniža cijena ili ekonomski najpovoljnija ponuda.

Ukoliko je kriterij odabira ekonomski najpovoljnija ponuda osim kriterija cijene mogu se koristiti i različiti kriteriji povezani s predmetom nabave, npr. kvaliteta, tehničke prednosti, estetske i funkcionalne osobine, ekološke osobine, operativni troškovi, ekonomičnost, datum isporuke i rok isporuke ili rok izvršenja, jamstveni rok i dr. 

Kriteriji za odabir ekonomski najpovoljnije ponude moraju biti navedeni u Pozivu na dostavu ponuda.

XI.	NAČIN I ROK DOSTAVE PONUDA

Članak 24.

Način dostave ponuda određuje se u Pozivu Za dostavu ponuda.

Za postupke iz članka 12. ovoga Pravilnika, ponude se dostavljaju u papirnatom obliku neposredno na urudžbeni zapisnik ili putem ovlaštenog pružatelja poštanskih usluga preporučenom poštanskom pošiljkom na adresu naručitelja u zatvorenoj omotnici s naznakom naziva naručitelja, naziva ponuditelja, naziva predmeta nabave i naznake „NE OTVARAJ“ 

Za postupke iz članka 14. i 15. ovoga Pravilnika, ponude se dostavljaju elektroničkim sredstvima komunikacije putem modula jednostavne nabave EOJN RH, osim ako to zbog tehničkih razloga nije moguće (dijelovi ponude koji se ne mogu dostaviti elektroničkim putem, nedostupnost modula jednostavne nabave EOJN RH i sl.).
Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Rok za dostavu ponuda bit će određen ovisno o složenosti predmeta nabave 

Rok za dostavu ponude je 5 do 10 dana od dostavljenog Poziva za dostavu ponuda ovisno o složenosti predmeta nabave

Ponude zaprimljene nakon roka za dostavu ponuda vratit će se neotvorene ponuditelju.

Sve dokumente koje naručitelj zahtjeva u skladu s ovim Pravilnikom ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave, a izabrani ponuditelj je obvezan dostaviti originale na uvid ukoliko to naručitelj zatraži.

Članak 25.

Ponuda mora sadržavati: naziv i sjedište naručitelja, naziv i sjedište ponuditelja, naziv predmeta nabave, cijenu ponude bez PDV-a i cijenu ponude sa PDV-om, ispunjeni troškovnik po svim stavkama, popunjeni ponudbeni list, uvjete i zahtjeve koje ponuditelji trebaju ispuniti a koji se traže u Pozivu na dostavu ponude. 

Ponuda se uvezuje na način da se onemogući naknadno vađenje ili umetanje listova na način da čini cjelinu. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Stranice ponude označavaju se brojem na način da je vidljiv redni broj stranice i ukupan broj stranica ponude.

Ponuditelj izražava cijenu ponude u eurima.

U cijenu ponude bez PDV-a moraju biti uračunati svi troškovi i popusti.

XII.	OTVARANJE, PREGLED I OCJENA PONUDA

Članak 26.

Po isteku roka određenog u Pozivu na dostavu ponuda, stručno povjerenstvo otvara pristigle ponude neposredno nakon isteka roka za dostavu ponuda, a najkasnije u roku od 3 dana od isteka roka za dostavu ponuda, prema redoslijedu zaprimanja.

Otvaranje ponuda nije javno.


Članak 27.

Stručno povjerenstvo pregledava i ocjenjuje ponude na temelju uvjeta i zahtjeva iz Poziva na dostavu ponuda.

O postupku, otvaranja, pregleda i ocjene ponuda stručno povjerenstvo sastavlja zapisnik o otvaranju, pregledu i ocjeni ponuda koji minimalno mora sadržavati podatke o ponuditeljima, utvrđivanje da ponuda odgovara opisu predmeta nabave ili navođenje svih elemenata u kojima ponuda odstupa od traženog, cijenu svake ponude, rokove i ostale bitne uvjete navedene u ponudi te podatke o odobrenom ponuditelju kao i razloge odabira odnosno poništenja postupka.

Kao najpovoljnija ponuda može se izabrati samo ponuda ponuditelja koji je ispunio sve uvjete iz Poziva na dostavu ponuda.
Postupak će se poništiti ako nije dostavljena niti jedna ponuda, odnosno ako niti jedna dostavljena ponuda ne ispunjava u cijelosti svrhu nabave.

Obrazac Zapisnika o otvaranju i pregledu i ocjeni ponuda sastavni je dio ovog Pravilnika (Obrazac 5).


XIII.	 DONOŠENJE ODLUKE O ODABIRU ILI PONIŠTENJU

Članak 28.

Naručitelj na osnovi rezultata pregleda i ocjene ponuda iz članka 26. ovog Pravilnika donosi Odluku o odabiru najpovoljnije ponude na temelju kriterija za odabir ponude ili Odluku o poništenju.

Ako su dvije ili više valjanih ponuda jednako rangirane prema kriteriju za odabir ponude, odabrat će se ponuda koja je zaprimljena ranije.

Naručitelj zadržava pravo poništiti postupak jednostavne nabave, prije ili nakon roka za dostavu ponude bez posebnog pisanog obrazloženja.

Rok za donošenje Odluke o odabiru najpovoljnije ponude ili Odluke o poništenju postupka je 30 dana od isteka roka za dostavu ponuda.

Odluku o odabiru ili poništenju donosi ravnateljica.



Članak 29.

Odluka o odabiru najpovoljnije ponude obvezno sadrži: podatke o naručitelju, predmet nabave za koje se donosi odluka, naziv ponuditelja čija je ponuda odabrana za sklapanje ugovora o nabavi, datum donošenja i potpis odgovorne osobe.

Odluka o odabiru najpovoljnije ponude s preslikom zapisnika o otvaranju, pregledu i ocjeni ponuda naručitelj je obvezan u roku 15 dana od dana donošenja dostaviti svakom ponuditelju na dokaziv način (dostavnica, povratnica, putem modula jednostavne nabave EOJN RH).

Obrazac Odluke o odabiru najpovoljnije ponude sastavni je dio ovog Pravilnika (Obrazac 6).

Obrazac Odluke o poništenju sastavni je dio ovog Pravilnika (Obrazac 7).


XIV.	 ROK MIROVANJA I IZVRŠNOST ODLUKE


Članak 30.

U postupcima jednostavne nabave procijenjene vrijednosti jednake ili veće od 15.000,00 eura, nakon dostave odluke o odabiru ponuditeljima, naručitelj ne smije sklopiti ugovor o nabavi prije isteka rokova za podnošenje prigovora propisanih odredbom članka 31. ovog Pravilnika.
Rok iz stavka 1. ovoga članka predstavlja rok mirovanja.

Ako u roku iz stavka 1. ovoga članka nije podnesen prigovor, odluka o odabiru postaje izvršna istekom roka za podnošenje prigovora.

Ako je prigovor podnesen u roku, odluka o odabiru ne može se izvršiti do donošenja odluke o prigovoru.

U postupcima jednostavne nabave procijenjene vrijednosti manje od 15.000,00 eura, odluka o odabiru može se izvršiti odmah nakon njezina donošenja, jer se pravna zaštita u tim postupcima ne osigurava putem prigovora.

Rok mirovanja ne primjenjuje se ako je u postupku jednostavne nabave zaprimljena samo jedna ponuda, tada se odluka o odabiru može izvršiti odmah nakon njezina donošenja.


XV.	 PRAVNA ZAŠTITA

Članak 31.

Gospodarski subjekt koji ima ili je imao interes za dobivanje ugovora u postupcima jednostavne nabave čija je procijenjena vrijednost veća od 15.000,00 eura, može podnijeti prigovor na radnje u postupku jednostavne nabave, a osobito na:
a) sadržaj poziva na dostavu ponuda odnosno dokumentacije o nabavi,
b) postupak pregleda i ocjene ponuda,
c) odluku o odabiru ponude, odluku o poništenju postupka jednostavne nabave.

Prigovor mora sadržavati najmanje: podatke o gospodarskom subjektu koji podnosi prigovor, oznaku postupka jednostavne nabave, radnju naručitelja na koju se prigovor odnosi, razloge prigovora i obrazloženje, dokaze na kojima se prigovor temelji i prijedlog načina otklanjanja navodne nepravilnosti.

Prigovor iz stavka 1. ovoga članka podnosi se čelniku naručitelja: 
· u roku od 3 kalendarska dana od dana dostave odluke o odabiru ili odluke o poništenju postupka, kada se prigovor odnosi na te odluke odnosno postupak pregleda i ocjene ponuda,
· najkasnije do isteka roka za dostavu ponuda, kada se prigovor odnosi na sadržaj poziva odnosno dokumentacije o nabavi, osim ako drugačije nije propisano pozivom na dostavu ponuda odnosno u dokumentaciji o nabavi.

Povodom prigovora se može odlučiti slijedeće:
a) odbaciti prigovor ako nije pravodoban ili nije dopušten,
b) odbiti prigovor kao neosnovan, 
c) prihvatiti prigovor i naložiti otklanjanje utvrđenih nepravilnosti,
d) poništiti postupak jednostavne nabave ili njegov dio

Čelnik naručitelja dužan je o prigovoru odlučiti u roku od 5 kalendarskih dana od dana primitka prigovora. Odluka o prigovoru dostavlja se podnositelju prigovora elektroničkim sredstvima komunikacije putem modula jednostavne nabave EOJN RH osim ukoliko drugačije nije propisano pozivom na dostavu ponuda odnosno u dokumentaciji o nabavi.

U postupcima jednostavne nabave čija je procijenjena vrijednost manja ili jednaka 15.000,00 eura, prigovor nije dopušten.

Podnošenje prigovora u pravilu odgađa provedbu jednostavne nabave i sklapanje ugovora, osim ako čelnik naručitelja ocijeni da bi odgoda štetila javnom interesu, kao i za slučaj žurnosti propisan člankom 15. stavak 3. točka c) ovog Pravilnika .


Članak 32.

O prigovoru odlučuje čelnik naručitelja, a može posebnom odlukom za to ovlastiti i drugu osobu.

Ako čelnik naručitelja za odlučivanje o prigovoru imenuje jednu ili više osoba, odlukom o imenovanju određuje se njihov sastav i zadaće.

Osobe koje odlučuju o prigovoru ne smiju biti osobe koje su sudjelovale u pripremi ili provedbi postupka jednostavne nabave na koji se prigovor odnosi.

O odluci povodom prigovora podnositelj prigovora obavještava se bez odgode.

Postupak odlučivanja o prigovoru iz ovoga članka nije upravni postupak, a odluka naručitelja nema svojstvo upravnog akta.



XVI.	 SKLAPANJE UGOVORA O JEDNOSTAVNOJ NABAVI

Članak 33.

Po izvršnosti Odluke o odabiru, naručitelj i odabrani ponuditelj sklapaju ugovor o jednostavnoj nabavi u pisanom obliku. 

Rok za potpisivanje Ugovora je 15 dana od dana izvršnosti Odluke o odabiru.

Za nabave procijenjene vrijednosti manje od 5.000,00 eura izdaje se narudžbenica, a za nabave procijenjene vrijednosti jednake ili veće od 5.000,00 eura, u pravilu se zaključuje ugovor.


XVII.	 EVIDENCIJA UGOVORA O JEDNOSTAVNOJ NABAVI

Članak 34.

Naručitelj je obvezan voditi registar ugovora za sve predmete nabave čija je procijenjena vrijednost jednaka ili veća od 5.000,00 eura.

Registar ugovora i okvirnih sporazuma objavljuje se u EOJN RH sukladno članku 28. Zakona.


XVIII.	 IZVRŠENJE I IZMJENA UGOVORA

Članak 35.

Ravnateljica je dužna vršiti kontrolu izvršenja sklopljenih ugovora.

Izmjene ugovora o nabavi za vrijeme njegova trajanja dopuštene su pod uvjetom da se ne mijenja pravna priroda ugovora, kao i opseg i priroda predmeta nabave.

Izmjene ugovora o nabavi koje bi dovele do povećanja ugovorenog iznosa moguće su u slučaju kad je ukupna vrijednost svih izmjena bez PDV-a manja od 30% iznosa osnovnog ugovora o nabavi bez PDV-a, pod uvjetom da to ne mijenja pravnu prirodu ugovora o nabavi i da se time ne prelazi vrijednosti na koje se ne primjenjuje Zakon.

Za izmjene ugovora radi povećanja ugovorenog iznosa trebaju postojati opravdani razlozi koji trebaju biti obrazloženi od strane stručnih osoba i osoba koje vrše nadzor nad izvođenjem radova te nabavom roba i usluga.


XIX.	 ČUVANJE DOKUMENTACIJE

Članak 36.

Naručitelj je obvezan čuvati dokumentaciju o svakom provedenom postupku jednostavne nabave najmanje 4 godine od završetka postupka jednostavne nabave.




XX.	 PRIJELAZNE I ZAVRŠNE ODREDBE

Članak 37.

U pripremi i provedbi postupaka jednostavne nabave temeljem ovog Pravilnika na sva pitanja koja nisu posebno uređena primjenjivat će se odredbe Zakona i podzakonskih akata iz područja javne nabave, na odgovarajući način.




Prestanak važenja

Članak 38.

Danom stupanja na snagu ovoga Pravilnika prestaje važiti Pravilnik o pravilima, uvjetima i postupcima jednostavne nabave KLASA:612-01/25-01/13, URBROJ:2176-92-01-25-1 od 25. veljače 2025.



Stupanje na snagu

Članak 40.

Ovaj Pravilnik objavit će se na internetskim stranicama Knjižnice i čitaonice Popovača,  a stupa na snagu 01. rujna 2026. godine.






KLASA: 612-01/26-01/43
URBROJ: 2176-92-26-01
Popovača, 17.07.2026.


                                                                        Ravnateljica:
                                                                        Ivana Vlašić
































Obrazac 1
	


REPUBLIKA HRVATSKA
SISAČKO – MOSLAVAČKA ŽUPANIJA
KNJIŽNICA I ČITAONICA POPOVAČA
TRG GROFOVA ERDÖDYJA 7, POPOVAČA



KLASA:    ________________
URBROJ: ________________
Popovača,________________


Na temelju članka 16. stavka 1. Pravilnika o provedbi postupaka jednostavne nabave Klasa:612-01/26-01/43, Urbroj:2176/16-01-26-01 od 09.08.2026. godine, ravnateljica podnosi:

ZAHTJEV ZA POČETAK 
POSTUPKA JEDNOSTAVNE NABAVE 


	1.
	Naziv predmeta nabave: 
	

	2.
	Procijenjena  vrijednost:
	

	3.
	Osigurana sredstava (s PDV-om) :  (pozicija u Proračunu za 20__.)
	

	4.
	Rok početka i završetka izvođenja radova/isporuka roba/pružanje usluga:
	

	5.
	Planirano trajanje ugovora:
	

	6.
	Mjesto izvođenja radova/isporuke robe/pružanja usluga:
	

	7.
	Dinamika izvođenja radova/isporuka robe/pružanje usluga:
	

	8.
	Rok, način i uvjeti plaćanja:
	

	9.
	Opis predmeta nabave, tehnička specifikacija:
	

	10.
	Troškovnik predmeta nabave s definiranim stavkama po jedinici mjere i količini:
	

	11. 
	Osobe koje će sudjelovati u pripremi i provedbi postupka nabave:
	



								     		Ravnateljica:


 

 Obrazac 2

                           
           REPUBLIKA HRVATSKA
   SISAČKO-MOSLAVAČKA ŽUPANIJA
    KNJIŽNICA I ČITAONICA POPOVAČA
   TRG GROFOVA ERDÖDYJA 7, POPOVAČA

KLASA:    ________________
URBROJ: ________________
Popovača,________________


Naručitelj, Knjižnica i čitaonica Popovača, Trg grofova Erdodyja 7, OIB:37554807206, na temelju članka 23. Statuta Knjižnice i čitaonice Popovača i članka 16. stavka 3. Pravilnika o provedbi postupaka jednostavne nabave KLASA: 612-01/26-01/43  Urbroj: 2176/16-01-26-01 od 09.08.2026. godine, odgovorna osoba naručitelja – ravnateljica Knjižnice i čitaonice Popovača donosi:
																															
													
ODLUKU O POČETKU POSTUPKA JEDNOSTAVNE NABAVE






Podaci o predmetnoj nabavi:

Naziv predmeta nabave : ____________
Procijenjena vrijednost nabave :___________
Ovlašteni predstavnici naručitelja (ime, prezime, obveze i ovlasti): ___________






                                                                				Ravnateljica:





Obrazac 3

		


REPUBLIKA HRVATSKA
SISAČKO – MOSLAVAČKA ŽUPANIJA
       KNJIŽNICA I ČITAONICA POPOVAČA
      TRG GROFOVA ERDÖDYJA 7, POPOVAČA




KLASA:    ________________
URBROJ: ________________
Popovača,________________

 Gospodarski subjekt:
  (naziv, adresa, OIB)



	POZIV NA DOSTAVU PONUDE

	
Naručitelj Knjižnica i čitaonica Popovača upućuje Poziv na dostavu ponuda.
Sukladno članku 15. stavku 2. Zakona o javnoj nabavi („Narodne novine“ br. 120/16,114/22, 48/26) za procijenjenu vrijednost nabave manju od 50.000,00 eura odnosno 100.000,00 eura bez PDV-a (tzv. jednostavnu nabavu) Naručitelj nije obavezan provoditi postupke javne nabave propisane Zakonom o javnoj nabavi.


	1. OPIS PREDMETA NABAVE

	Predmet nabave:
Opis predmeta nabave:
Procijenjena vrijednost nabave (bez PDV-a):


	2. UVJETI NABAVE

	Vaša ponuda treba ispunjavati sljedeće uvjete:
· Način izvršenja:  Narudžbenica/Ugovor
· Rok izvršenja: _____dana od zaprimanja Narudžbenice/stupanja Ugovora na snagu
· Rok trajanja ugovora:____dana/mjeseci
· Rok valjanosti ponude:_____dana od dana otvaranja ponude
· Mjesto izvršenja: ______________
· Rok, način i uvjeti plaćanja: _____dana od primitka valjanog računa , Račun se ispostavlja na gore naznačenu  adresu Naručitelja, s naznakom na računu"Račun za predmet nabave:___________________",
· Cijena ponude: u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je iskazati na način da se iskaže redom; cijena ponude bez PDV-a, iznos PDV-a, cijena ponude sa PDV-om,
· Kriterij za odabir ponude: najniža cijena/ekonomski najpovoljnija ponuda, (uz obvezu ispunjenja svih gore navedenih uvjeta i zahtjeva):
· Dokazi sposobnosti (ako je primjenjivo):
· Ostalo: (jamstva, ugovorne kazne, odredbe o podizvoditeljima,...)



	3. SASTAVNI DIJELOVI PONUDE

	Ponuda treba sadržavati:
· Ponudbeni list (ispunjen i potpisan od strane ponuditelja)
· Troškovnik (ispunjen i potpisan od strane ponuditelja)
· Dokazi (traženi dokumenti, ako su traženi)
· Jamstva

	4.  NAČIN DOSTAVE PONUDE

	Ponuda se dostavlja na priloženom Ponudbenom listu i Troškovniku (ako je tražen), koje je
potrebno dostaviti ispunjene i potpisane od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog
Poziva.

Molimo da Vašu ponudu dostavite:
· Rok za dostavu ponude: do____:sati  dana ____.____.20___. godine
· Način dostave ponude: (osobno,poštom s naznakom na omotnici „Za predmet nabave__“,)
· mjesto dostave ponude: naznačena adresa Naručitelja

Mjesto, vrijeme i datum otvaranje ponuda te način otvaranja ponuda:
________________________


	5.  OSTALO

	Obavijesti u ve
zi predmeta nabave: kontakt osoba (telefon, adresa, e-pošta i sl.)
Obavijesti o rezultatima:  Pisanu obavijest o rezultatima nabave Naručitelj će dostaviti
ponuditelju u roku od___________dana od dana isteka roka za dostavu ponuda




                                                                                         Ime i prezime

                                                                                       ____________________
                                                                                    (potpis)


















Obrazac 3a)


	TROŠKOVNIK

	Predmet nabave:


	Ponuditelj nudi cijene Predmeta nabave putem ovog Troškovnika te je obavezan nuditi, odnosno ispuniti sve stavke Troškovnika. Nije prihvatljivo precrtavanje ili korigiranje zadane stavke Troškovnika.


	Red.br.
	Naziv i opis stavke
	Jedinica mjere
	Jedinična cijena
	Količina stavke
	Cijena stavke     (bez PDV-a)
	Iznos PDV-a
	Ukupna cijena stavke       (s PDV-om)

	1.
	Upisati stavku 
 troškovnika
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	CIJENA PONUDE
   BEZ PDV-a:
	
	
	
	
	
	

	
	PDV___%:______
	
	
	
	
	
	

	
	CIJENA PONUDE, 
kn s PDV-om:
	
	
	
	
	
	

	
                                                                                                          
                                                                                                                     Ovjerava ovlaštena osoba ponuditelja



























Obrazac 4

	PONUDBENI LIST

	Predmet nabave:

	Naručitelj: naziv, adresa,  OIB


	Odgovorna osoba Naručitelja: ime i prezime
(popunjava naručitelj)

	Naziv ponuditelja:

	Adresa: (poslovno sjedište)

	OIB:

	Poslovni (žiro) račun:

	Broj računa (IBAN):
	
	
	
	
	
	
	
	
	
	
	
	
	
	
	
	
	
	
	
	
	

	BIC(SWIFT) i/ili naziv poslovne banke:

	Ponuditelj je u sustavu PDV-a (zaokružiti)
	DA
	NE

	Adresa za dostavu pošte:

	E-pošta:

	Kontakt osoba:

	Tel:

	Fax:

	PONUDA

	Broj ponude:

	Datum ponude:

	Rok valjanosti ponude:

	Cijena ponude bez PDV-a:
	

	PDV:
	

	Cijena ponude s PDV-om:
	

	



U, ________________, dana____________


                                                                      __________________________________
                                                                                              Ovjerava ovlaštena osoba ponuditelja
                                                                                                          (ime, prezime,potpis)






Obrazac 5

		


REPUBLIKA HRVATSKA
SISAČKO – MOSLAVAČKA ŽUPANIJA
KNJIŽNICA I ČITAONICA POPOVAČA
TRG GROFOVA ERDÖDYJA 7,          POPOVAČA



KLASA:    ________________
URBROJ: ________________
Popovača,________________



	ZAPISNIK O OTVARANJU, PREGLEDU I OCJENI PONUDA

	

	1. Naručitelj:  naziv, adresa,  OIB


	2.  Predmet nabave:

	3. Zakonska osnova: postupak nabave proveden  sukladno članku 15. stavak. 2. Zakona o javnoj nabavi  ("NN" br. . 120/16,114/22, 48/26)) 

	4. Vrsta postupka:

	5. Procijenjena vrijednost nabave:  

	6. Osigurana sredstva za predmetnu nabavu:

	7. Poziv na dostavu ponude klasa:____________ od dana___________godine, otpremljen je  na adrese gospodarskih subjekata kako slijedi:

a) naziv gospodarskog subjekta:  adresa, OIB
b) naziv gospodarskog subjekta:  adresa, OIB
c) naziv gospodarskog subjekta:  adresa, OIB




	8. Ponude su otvorili ovlašteni predstavnici Naručitelja:

1. ime i prezime
2. ime i prezime
3. ime i prezime



dana,________________________u _______:_______sati



	9. Analitički prikaz pravovremeno zaprimljenih ponuda:

	
	Naziv ponuditelja:  adresa 
	Naziv ponuditelja:  adresa 
	Naziv ponuditelja: adresa  

	Broj ponude:
	
	
	

	Datum ponude:
	
	
	

	Cijena ponude bez PDV-a:
	
	
	

	Iznos PDV-a:
	
	
	

	Cijena ponude s PDV-om:
	
	
	

	
	
	
	

	OBLIK PONUDE:

	Potpisana: 
 (DA/NE/ elektronski dostavljena)
	 
	
	

	Ocjena: (zadovoljava/ ne zadovoljava)
	
	
	

	OSTALI UVJETI:

	Dokazi: traženi/dostavljeni
	
	
	

	OCJENA PONUDE: valjana/nije valjana:
	 
	
	

	

	10. Kriterij za odabir ponude:  (npr. najniža cijena/ekonomski najpovoljnija ponuda uz obvezu ispunjenja uvjeta i zahtjeva iz Poziva na dostavu ponuda)


	11. Ostalo: (npr. Ponuda ponuditelja______(naziv, adresa) je zakašnjela, te je vraćena neotvorena)



	12. Ponude rangirane prema kriteriju za odabir:

a) Ponuda br.________ od  _______202____ ponuditelja __________________
b) Ponuda br.________ od  _______202____ ponuditelja __________________
c) Ponuda br.________ od  _______202____ ponuditelja __________________



	13. Prijedlog odabira: 
Ponuditelj ___________(naziv, adresa) dostavio je najpovoljniju ponudu, koja ispunjava uvijete i zahtjeve iz Poziva na dostavu ponude od _______.202__,  stoga se predlaže odabir iste:



	14. Potpis predstavnika naručitelja:

1. _______________
2. _______________
3. _______________





Obrazac 6

                                       
           REPUBLIKA HRVATSKA
   SISAČKO-MOSLAVAČKA ŽUPANIJA
     KNJIŽNICA I ČITAONICA POPOVAČA
          TRG GROFOVA ERDÖDYJA 7,
                    POPOVAČA
                

KLASA:    ________________
URBROJ: ________________
Popovača,________________


Naručitelj, Knjižnica i čitaonica Popovača, Trg grofova Erdodyja 7, OIB:37554807206, na temelju članka 23. Statuta Knjižnice i čitaonice Popovača i članka 16. stavka 3. Pravilnika o provedbi postupaka jednostavne nabave KLASA: 612-01/26-01/43  Urbroj: 2176/16-01-26-01 od 10.8.2026. godine, odgovorna osoba naručitelja – ravnateljica Knjižnice i čitaonice Popovača donosi:

ODLUKA O ODABIRU

I

Kojom se odabire Ponuda br.______ od ________20__ godine, Ponuditelja  ____, adresa


II

Podaci o predmetnoj nabavi:

1. Predmet nabave : ____________
2. Cijena odabrane ponude (bez PDV-a):___________
3. Cijena odabrane ponude (sa PDV-om): ___________
4. Način izvršenja: Ugovor / Narudžbenica

III
Razlozi odabira, obilježja i prednosti odabrane ponude:
Razlozi odbijanja ponuda:

IV

Ova Odluka stupa na snagu danom donošenja


                                                                                                                        Ravnateljica:



Obrazac 7

                                       
           REPUBLIKA HRVATSKA
   SISAČKO-MOSLAVAČKA ŽUPANIJA
     KNJIŽNICA I ČITAONICA POPOVAČA
          TRG GROFOVA ERDÖDYJA 7,
                   POPOVAČA

                
KLASA:    ________________
URBROJ: ________________
Popovača,________________


Naručitelj, Knjižnica i čitaonica Popovača, Trg grofova Erdodyja 7, OIB:37554807206, na temelju članka 23. Statuta Knjižnice i čitaonice Popovača i članka 16. stavka 3. Pravilnika o provedbi postupaka jednostavne nabave KLASA: 612-01/26-01/43  Urbroj: 2176/16-01-26-01 od 10.08.2026. godine, odgovorna osoba naručitelja – ravnateljica Knjižnice i čitaonice Popovača donosi:


ODLUKU
 O PONIŠTENJU POSTUPKA JEDNOSTAVNE NABAVE

I

Poništava se postupak jednostavne nabave .

Podaci o predmetnoj nabavi:

1. Predmet nabave : ____________
2. Procijenjena vrijednost: _____________
3. Datum slanja poziva na dostavu ponude: ___________
4. Gospodarski subjekti kojima je dostavljen Poziv na dostavu ponude:_________



II

Obrazloženje razloga poništenja

III

Ova Odluka stupa na snagu danom donošenja.



Ravnateljica:

